section_heading: Nastanak
paragraph_text: Tijekom proba, odlučeno je da će prve pjesme koncerta biti "I'm So Stupid" sa zadnjeg albuma, "Dress You Up" (1985.) i "Material Girl" (1985.), ali su pjessme "I'm So Stupid" i "Dress You Up" izbačene s popisa. S prvotnog popisa je isključeno još mnogo pjesama poput: "Love Profusion" Headcleaner Mix (2004.), "Swim" s albuma Ray of Light, "Live to Tell" (1986.) i "Take a Bow" (1994.). Pjesmu "Nobody Knows Me" je planirala izvesti u obradi Petera Rauhofera. Za prvu pjesmu je odlučeno da će to biti "Vogue" (1990.) sve dok Madonna nije odlučila da će to ipak biti "The Beast Within". Za završnu pjesmu je odabrala "Holiday" (1984.) umjesto "Die Another Day" (2002.). Pjesma "Don't Tell Me" (2001.) je isprobavana u dvije verzije - francuskoj verziji za američki dio turneje i Pariz, te u obradi s pjesmom "Bitter Sweet Symphony" za ostale koncerte turneje. Dvije nove pjesme su također ušle u obzir, "Devil Wouldn't Recognize You" i "I Love New York", a druga je i uvrštena kao bonus pjesma na CD-u I'm Going to Tell You a Secret (2005.) te kao dance verzija se našla na sljedećem studijskom albumu Confessions on a Dance Floor (2005.). "Devil Wouldn't Recognize You" je uvrštena na jedanaesti studijski album Hard Candy (2008.). Madonna je na koncertima mislila pjevati i veliki hit "Ray of Light", ali ju je odlučila izbaciti s konačnog popisa jer bi pjevanje pjesme na početku koncerta istrošilo njezin glas. Na kraju su se 24 pjesme našle kao konačni službeni popis pjesama za ovu turneju.